Osku (järjestö)

Suomen Opiskelija-Allianssi – OSKU ry on vuonna 2001 perustettu ammatillisen toisen asteen opiskelijoiden opiskelija- ja nuorisojärjestö. Se on puolue- ja ammattiyhdistyspoliittisesti sitoutumaton.

Historia
Osku perustettiin vuonna 2001 Suomen kauppaopiskelijoiden liitto SKOL ry:n sekä Suomen Terveydenhuolto- ja Sosiaalialan Opiskelijoiden Liitto Terhol ry:n pohjalle. Oskun perustivat ammattiin opiskelevat itse sitoutumattoman järjestön ammattiin opiskeleville tarjotakseen.

Osku on järjestänyt erilaisia kampanjoita ammatillisen toisen asteen puolesta ja tutkinut ammattikoululaisten arvoja ja asenteita vuodesta 2009 lähtien AMIS-tutkimuksellaan.

Toiminta
Osku ry on ammatillisten opiskelijoiden oma etu-, palvelu- ja harrastejärjestö. Se järjestää vuosittain tapahtumia ja koulutuksia sekä jäsenistölleen että opiskelijakunnille eri puolilla Suomea. Järjestö on julkaissut vuodesta 2006 lähtien vuosittain AMIS-lehteä, jota jaetaan valtakunnallisesti.

Henkilöjäsenet saavat osoitukseksi Oskun jäsenyydestä opiskelijakortin, joka oikeuttaa muun muassa valtakunnallisiin opiskelija-alennuksiin sekä paikallisiin etuihin. Järjestön jäseneksi voivat liittyä henkilöjäsenten ohella myös ammatillisten oppilaitosten opiskelijakunnat. Jäsenopiskelijakunta saa koulutusta sekä tukimateriaaleja opiskelijakuntatoiminnan kehittämiseen omassa oppilaitoksessaan. Järjestö tarjoaa lisäksi tukea, neuvontaa ja opastusta opiskelijatoimintaan liittyvissä asioissa. Jäsenyys on opiskelijakunnille maksuton.

Tavoitteita
Osku ajaa muun muassa seuraavia edunvalvonnallisia tavoitteita:

 Laveampi arvosana-asteikko 1-5 tulisi ottaa takaisin käyttöön.
 Jokaisella tulisi olla oikeus monipuoliseen ja ammattitaitoa kehittävään työssäoppimisjaksoon.
 Opiskelijoiden henkilökohtaisia tulorajoja tulisi tarkistaa korkeammalle tasolle.
 Nuorille tulisi taata selkeämmät sosiaalipalvelut ja yhden luukun tietopalvelu.
 Ammatilliseen koulutukseen tulisi kehittää uusia keinoja yrittäjyyteen kannustamiseen ja tekemällä oppimiseen.
 Uusi opiskelijahuoltolaki tulisi toteuttaa täysimittaisesti.

Hallinto

Hallitus
OSKUssa ammattikoululaiset tekevät itse toiminnan ja päätökset. Ylin päättävä elin on kerran vuodessa järjestettävä liittokokous, jossa kellä tahansa jäsenellä tai jäsenopiskelijakunnalla on äänioikeus. Liittokokous järjestetään vuosittain marraskuussa. Liittokokousten välillä päätöksiä tekee liittohallitus. Hallitukseen kuuluu puheenjohtajan ja varapuheenjohtajan lisäksi kuusi varsinaista ja kolme varajäsentä.

Liittohallituksen jäsenet ovat luottamushenkilöitä. He opiskelevat kukin tahoillaan, mutta ovat yleensä aktiivisia omassa opiskelijakunnassaan tai -yhdistyksessään. Liittohallitus valitsee työntekijät ja päättää työryhmien yms. nimeämisestä.

Hallitus ohjaa toimiston työskentelyä ja liiton toimintaa liittokokousten välillä. Puheenjohtaja ja varapuheenjohtaja työskentelevät päivittäin toimiston tukena, muut hallituksen jäsenet osallistuvat päätöksentekoon ja toimintaan mm. hallituksen kokouksissa ja työryhmissä. Hallituksen jäsenet edustavat OSKUa myös useissa sidosryhmien ja yhteistyökumppaneiden toimielimissä.

Liittohallitus 2022
Vuonna 2022 OSKU ry:n liittohallitukseen kuuluvat:

 Venla Tilli (puheenjohtaja)
 Minttu Rautavuori (varapuheenjohtaja)
 Maria Boman
 Visa Clarot
 Adele Kurkela
 Joona Liias
 Joonas Sallinen
 Roosa Salmelainen
 Carolina Ilo (varajäsen)
 Laura Impola (varajäsen)
 Olli Jukkola (varajäsen)

Entiset puheenjohtajat
 2021 Henriikka Mastokangas
 2020 Iivari Korkala
 2019 Jessica Makkonen
 2018 Emmi Pentikäinen
 2017 Eini Järvi
 2016 Rene Stolt
 2015 Kimi Merikukka
 2014 Irene Nyberg
 2013 Nina Huovinen
 2012 Jenni Parpala
 2011 Riina Kutvonen
 2010 Sami Hänninen
 2009 Kalle Kiilo
 2008 Antti Laaksonen
 2007 Karo Kautonen
 2006 Atte Mäki
 2005 Kari-Antti Kitunen
 2003-2004 Tapio Haapanen
 2001-2003 Sami Rasmus

Toimisto
OSKUlla on myös palkattuja työntekijöitä, joihin kuuluu pääsihteeri, opiskelijatoiminnan koordinaattori, edunvalvonnan koordinaattori, jäsenpalvelu- ja toimistosihteeri sekä viestinnän suunnittelija. Toimiston esihenkilönä toimii pääsihteeri.

Talous

Rahoitus

Lähteet

Aiheesta muualla
 Suomen Opiskelija-Allianssi Osku ry

Suomalaiset opiskelijajärjestöt